title: Direktiva Vijeća 2009/157/EZ od 30. studenoga 2009. o uzgojno valjanim govedima čistih pasmina (kodificirana verzija)  Tekst značajan za EGP

text:
               03/Sv. 52

               HR

               Službeni list Europske unije

               192

         32009L0157

               L 323/1

               SLUŽBENI LIST EUROPSKE UNIJE

         DIREKTIVA VIJEĆA 2009/157/EZ
   od 30. studenoga 2009.
   o uzgojno valjanim govedima čistih pasmina
   (kodificirana verzija)
   (Tekst značajan za EGP)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   budući da:

               (1)

               Direktiva Vijeća 77/504/EEZ od 25. srpnja 1977. o uzgojno valjanim govedima čistih pasmina (3) bila je nekoliko puta znatno izmijenjena (4). U interesu jasnoće i racionalnosti, navedenu Direktivu treba kodificirati.

               (2)

               Stočarstvo zauzima vrlo važno mjesto u poljoprivredi Zajednice, a zadovoljavajući rezultati u velikoj mjeri ovise o upotrebi uzgojno valjanih životinja čistih pasmina.

               (3)

               Neusklađenosti između država članica u pogledu pasmina i standarda ometaju trgovinu unutar Zajednice. Kako bi se ove neusklađenosti otklonile i time povećala produktivnost poljoprivrede u ovom sektoru, potrebno je liberalizirati trgovinu svim uzgojno valjanim životinjama čistih pasmina.

               (4)

               Države članice morale bi imati mogućnost zahtijevanja rodovnika izrađenih u skladu s postupkom Zajednice.

               (5)

               Mjere potrebne za provedbu ove Direktive trebaju se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (5).

               (6)

               Ovom se Direktivom ne dovode u pitanje obveze država članica u pogledu rokova za prijenos Direktiva navedenih u Prilogu I. dijelu B u nacionalno pravo,

         DONIJELO JE OVU DIREKTIVU:
   Članak 1.
   Za potrebe ove Direktive primjenjuju se sljedeće definicije:

               (a)

               „uzgojno valjano govedo čistih pasmina” znači bilo koje govedo, uključujući bivola, čiji su roditelji i praroditelji upisani ili registrirani u matičnu knjigu iste pasmine, te koje je i samo upisano ili registrirano i ispunjava uvjete za upis u takvu matičnu knjigu;

               (b)

               „matična knjiga” znači bilo koja knjiga, registar, datoteka ili podatkovni medij:

                           i.

                           koju vodi organizacija ili udruženja uzgajivača službeno priznata od strane države članice u kojoj je organizacija ili udruženja uzgajivača osnovana; ili službeni odjel dotične države članice;

                           ii.

                           u koju su upisane ili registrirane uzgojno valjane životinje čistih pasmina dane pasmine goveda, uz navođenje njihovih predaka.

         Članak 2.
   Države članice osiguravaju da se iz zootehničkih razloga ne zabranjuje, ograničava ili priječi sljedeće:

               (a)

               trgovina uzgojno valjanim govedima čistih pasmina unutar Zajednice;

               (b)

               trgovina sjemenom, jajnim stanicama i zametcima uzgojno valjanih goveda čistih pasmina unutar Zajednice;

               (c)

               uspostavljanje matičnih knjiga, pod uvjetom da one ispunjavaju zahtjeve utvrđene u skladu s člankom 6.;

               (d)

               priznavanje organizacija ili udruženja koje vode matične knjige u skladu s člankom 6.; i

               (e)

               podložno Direktivi Vijeća 87/328/EEZ od 18. lipnja 1987. o prihvaćanju za uzgoj uzgojno valjanih goveda čistih pasmina (6), trgovinu bikovima koji se koriste za umjetno osjemenjivanje unutar Zajednice.

         Članak 3.
   Organizacije ili udruženja uzgajivača službeno priznane od strane države članice ne smiju se suprotstavljati upisu uzgojno valjanih goveda čistih pasmina iz drugih država članica u svoje matične knjige, pod uvjetom da ta goveda ispunjavaju zahtjeve utvrđene u skladu s člankom 6.
   Članak 4.
   1.   Države članice izrađuju i održavaju ažurirani popis tijela iz članka 1. točke (b) podtočke i., koja su službeno priznata za potrebe vođenja ili uspostavljanja matičnih knjiga, te ga stavljaju na raspolaganje drugim državama članicama i javnosti.
   2.   Detaljna pravila za ujednačenu primjenu stavka 1. mogu se donijeti u skladu s postupkom iz članka 7. stavka 2.
   Članak 5.
   Države članice mogu zahtijevati da uzgojno valjana goveda čistih pasmina i sjeme ili jajne stanice i zametci takvih životinja budu popraćeni, u trgovini unutar Zajednice, rodovnikom koji je sukladan predlošku izrađenim u skladu s postupkom iz članka 7. stavka 2., posebno u pogledu zootehničke performanse.
   Članak 6.
   1.   U skladu s postupkom iz članka 7. stavka 2. određuje se sljedeće:

               (a)

               metode praćenja proizvodnosti i metode za procjenu uzgojnih vrijednosti goveda;

               (b)

               kriteriji za priznavanje organizacija i udruženja uzgajivača;

               (c)

               kriteriji za uspostavljanje matičnih knjiga;

               (d)

               kriteriji za upis u matične knjige;

               (e)

               podaci koji moraju biti navedeni u rodovniku.

         Članak 7.
   1.   Komisiji pomaže Stalni odbor za zootehniku uspostavljen Odlukom Vijeća 77/505/EEZ od 25. srpnja 1977. o uspostavljanju Stalnog odbora za zootehniku (7).
   2.   Prilikom upućivanja na ovaj stavak, primjenjuju se članci 5. i 7. Odluke 1999/468/EZ.
   Određuje se da je razdoblje utvrđeno u članku 5. stavku 6. Odluke 1999/468/EZ tri mjeseca.
   Članak 8.
   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 9.
   Direktiva 77/504/EEZ, kako je izmijenjena aktima navedenim u Prilogu I. dijelu A, stavlja se izvan snage ne dovodeći u pitanje obveze država članica u pogledu rokova za prijenos Direktiva navedenih u Prilogu I. dijelu B u nacionalno pravo.
   Upućivanja na Direktivu koja je stavljena izvan snage tumače se kao upućivanja na ovu Direktivu i čitaju se u skladu s korelacijskom tablicom u Prilogu II.
   Članak 10.
   Ova Direktiva stupa na snagu dvadesetog dana od dana objave u Službenom listu Europske unije.
   Primjenjuje se od 2. siječnja 2010.
   Članak 11.
   Ova je Direktiva upućena državama članicama.

      Sastavljeno u Bruxellesu 30. studenoga 2009.

            Za Vijeće

            Predsjednik

         S. O. LITTORIN

      (1)  Mišljenje od 20. listopada 2009. (još nije objavljeno u Službenom listu).

      (2)  Mišljenje od 15. srpnja 2009. (još nije objavljeno u Službenom listu).

      (3)  SL L 206, 12.8.1977., str. 8.

      (4)  Vidjeti Prilog I. dio A.

      (5)  SL L 184, 17.7.1999., str. 23.

      (6)  SL L 167, 26.6.1987., str. 54.

      (7)  SL L 206, 12.8.1977., str. 11.

      PRILOG I.

         Dio A

      Direktiva koja je stavljena izvan snage s popisom uzastopnih izmjena
      (iz članka 9.)

                  Direktiva Vijeća 77/504/EEZ
                  (SL L 206, 12.8.1977., str. 8.)

                  Direktiva Vijeća 79/268/EEZ
                  (SL L 62, 13.3.1979., str. 5.)

                  Akt o pristupanju iz 1979., Prilog I. točka II.A.65 i točka II.E.6
                  (SL L 291, 19.11.1979., str. 64. i str. 85.)

                  Direktiva Vijeća 85/586/EEZ
                  (SL L 372, 31.12.1985., str. 44.)

                  samo članak 4.

                  Uredba Vijeća (EEZ) br. 3768/85
                  (SL L 362, 31.12.1985., str. 8.)

                  samo Prilog, točka 46.

                  Direktiva Vijeća 91/174/EEZ
                  (SL L 85, 5.4.1991., str. 37.)

                  samo članak 3.

                  Direktiva Vijeća 94/28/EZ
                  (SL L 178, 12.7.1994., str. 66.)

                  samo članak 11.

                  Akt o pristupanju iz 1994., Prilog I. točka V.F.I.A.60
                  (SL C 241, 29.8.1994., str. 155.)

                  Uredba Vijeća (EZ) br. 807/2003
                  (SL L 122, 16.5.2003., str. 36.)

                  samo Prilog III., točka 23.

                  Direktiva Vijeća 2008/73/EZ
                  (SL L 219, 14.8.2008., str. 40.)

                  samo članak 2.

         Dio B

      Popis rokova za prijenos u nacionalno pravo
      (iz članka 9.)

                  Direktiva

                  Rok za prijenos

                  77/504/EEZ

                  1. siječnja 1979., osim članka 7.
                  U vezi s člankom 7., u pogledu svake od točaka koje on obuhvaća, na iste datume na koje se države članice moraju uskladiti s odredbama koje se primjenjuju na trgovinu unutar Zajednice, a posebno s odlukama koje se naknadno donose u skladu s člankom 6.

                  85/586/EEZ

                  1. siječnja 1986.

                  91/174/EEZ

                  31. prosinca 1991.

                  94/28/EZ

                  1. srpnja 1995.

                  2008/73/EZ

                  1. siječnja 2010.

      PRILOG II.

         Korelacijska tablica

                  Direktiva 77/504/EEZ

                  Ova Direktiva

                  Članak 1. točka (a)

                  Članak 1. točka (a)

                  Članak 1. točka (b), prva i druga alineja

                  Članak 1. točka (b) podtočke i. i ii.

                  Članak 2. stavak prvi, prva do peta alineja

                  Članak 2. točke (a) do (e)

                  Članak 2. stavak drugi

                  —

                  Članak 3.

                  —

                  Članak 4.

                  Članak 3.

                  Članak 4.a

                  Članak 4.

                  Članak 5.

                  Članak 5.

                  Članak 6. stavak 1., prva do peta alineja

                  Članak 6. točke (a) do (e)

                  Članak 6. stavak 2.

                  —

                  Članak 8. stavci 1. i 2.

                  Članak 7. stavci 1. i 2.

                  Članak 8. stavak 3.

                  —

                  —

                  Članak 8.

                  Članak 9.

                  —

                  —

                  Članak 9.

                  —

                  Članak 10.

                  Članak 10.

                  Članak 11.

                  —

                  Prilog I.

                  —

                  Prilog II.